പ്രധാനമന്ത്രിയുടെ ഓഫീസ്
ബംഗ്ലാദേശ് പ്രധാനമന്ത്രിയുമായുള്ള വീഡിയോ കോണ്ഫറന്സില് പ്രധാനമന്ത്രിയുടെ അഭിസംബോധനയുടെ പരിഭാഷ
ബംഗ്ലാദേശ് പ്രധാനമന്ത്രി, ആദരണീയയായ , ഷെയ്ഖ് ഹസീന ജി,
ഇന്ത്യയില് നിന്നും ബംഗ്ലാദേശിൽ നിന്നുമുള്ള മന്ത്രിമാരേ,
ഇന്ത്യ സന്ദര്ശിക്കുന്ന യുവ ബംഗ്ലാദേശി നേതാക്കളേ പാര്ലമെന്റംഗങ്ങളേ,
ഈ സംപ്രേക്ഷണവുമായി തത്സമയം ബന്ധപ്പെട്ടിരിക്കുന്ന ബംഗ്ലാദേശിൽ നിന്നും ഇന്ത്യയില് നിന്നുമുള്ള എന്റെ എല്ലാ സുഹൃത്തുക്കളേ
നമസ്കാരം,
ബംഗ്ലാദേശില് എല്ലാം നല്ലനിലയിലാണെന്ന് ഞാന് പ്രതീക്ഷിക്കുന്നു!
പൊതുതെരഞ്ഞെടുപ്പിന്റെ വിജയകരമായ നടത്തിപ്പിന് ബംഗ്ലാദേശിലെ ജനങ്ങളെ ആദ്യമായി ഞാന് അഭിനന്ദിക്കുന്നു. അതിനുപുറമെ, മഹത്തായ ജനവിധിയോടെ ചരിത്രവിജയം നേടിയ പ്രധാനമന്ത്രി ഷെയ്ഖ് ഹസീനയെ ഞാന് അഭിനന്ദിക്കുന്നു.
സുഹൃത്തുക്കളെ,
പ്രധാനമന്ത്രി ഷെയ്ഖ് ഹസീനയുമായുള്ള എന്റെ ആറാമത്തെ വീഡിയോ കോണ്ഫറന്സാണ് ഇത്. ഏതെങ്കിലും രണ്ട് രാജ്യങ്ങളുടെ നേതൃത്വം തമ്മിലുള്ള ഇത്തരം സുഗമവും ഇടയ്ക്കിടെയുള്ളതുമായ ബന്ധപ്പെടല്, രണ്ട് രാജ്യങ്ങളും തമ്മിലുള്ള ബന്ധം എത്ര ആഴമേറിയതും ശക്തവുമാണെന്നാണ് കാണിക്കുന്നത്. ഈ വീഡിയോ കോണ്ഫറന്സ് വളരെ സവിശേഷമായ സമയത്താണ് നടക്കുന്നത്. ഈ മാസം, മാര്ച്ച് 17 ന് ബംഗ്ലബന്ധുവിന്റെ ജന്മശതാബ്ദി ചടങ്ങ് ബംഗ്ലാദേശില് ഉദ്ഘാടനം ചെയ്യാന് പോകുകയാണ്. മാത്രമല്ല, മാര്ച്ച് 26 ന് ബംഗ്ലാദേശിന്റെ 48-ാം സ്വാതന്ത്ര്യ വാര്ഷികവും ആഘോഷിക്കും. ഈ രണ്ട് തീയതികള്ക്കിടയില്, ഇരു രാജ്യങ്ങളിലെയും ദശലക്ഷക്കണക്കിന് ആളുകള് ഹോളി ഉത്സവവും ആഘോഷിക്കും.
സുഹൃത്തുക്കളെ,
ഇന്ത്യയും ബംഗ്ലാദേശും തമ്മിലുള്ള ബന്ധിപ്പിക്കല് ശക്തിപ്പെടുത്തുന്നതിനെക്കുറിച്ച് സംസാരിക്കുമ്പോഴെല്ലാം, അതിന്റെ ഏറ്റവും വലിയ പ്രചോദനം പ്രധാനമന്ത്രി ഷെയ്ഖ് ഹസീന ജിയുടെ കാഴ്ചപ്പാടിലാണെന്ന് ഞാന് വിശ്വസിക്കുന്നു. അതിനാല്, ഗതാഗതത്തില് മാത്രമല്ല, വൈജ്ഞാനിക മേഖലയിലും ബന്ധിപ്പിക്കല് വര്ദ്ധിപ്പിക്കുന്നതിനുള്ള നടപടികള് ഇന്ന് നാം സ്വീകരിച്ചതില് എനിക്ക് അതിയായ സന്തോഷമുണ്ട്. ബംഗ്ലാദേശിനെ ബന്ധിപ്പിക്കുന്നതിലൂടെ, ഇന്ത്യയുടെ നാഷണല് നോളജ് നെറ്റ്വര്ക്ക് ഇപ്പോള് ബംഗ്ലാദേശിലെ പണ്ഡിതന്മാരെയും ഗവേഷണ സ്ഥാപനങ്ങളെയും ഇന്ത്യയുമായും ലോകവുമായും ബന്ധിപ്പിക്കുന്ന ശക്തമായ കണ്ണിയായി മാറും. താങ്ങാനാവുന്ന പൊതുഗതാഗതം ലഭ്യമാക്കാനുള്ള ബംഗ്ലാദേശിന്റെ ശ്രമങ്ങളില് ബസുകളുടെയും ട്രക്കുകളുടെയും വിതരണം ഒരു സഹായക പങ്കും വഹിക്കും. ജലശുദ്ധീകരണ പ്ലാന്റുകള് ആയിരക്കണക്കിന് വീടുകള്ക്ക് ശുദ്ധമായ കുടിവെള്ളം നല്കും. അവരുടെ വീടുകള്ക്ക് സമീപം കമ്മ്യൂണിറ്റി ക്ലീനിക്കുകള്ക ആരോഗ്യ സേവനങ്ങള് ലഭ്യമാക്കുന്നതിലൂടെ ഏകദേശം 2 ലക്ഷം ആളുകള്ക്ക് പ്രയോജനം ലഭിക്കും. ഈ പദ്ധതികളെല്ലാം പൊതുജീവിതവുമായി നേരിട്ട് ബന്ധപ്പെടുന്നതാണ്. ഇരുരാജ്യങ്ങളിലെയും ജനങ്ങളുടെ ജീവിതനിലവാരം മെച്ചപ്പെടുത്തുന്നതില് ഇന്ത്യ-ബംഗ്ലാദേശ് ബന്ധം സുപ്രധാനവും ക്രിയാത്മകവുമായ പങ്ക് വഹിക്കുന്നുണ്ടെന്ന് ഈ പദ്ധതികള് വ്യക്തമാക്കുന്നു.
സുഹൃത്തുക്കളെ,
ഇന്ത്യയിലെയും ബംഗ്ലാദേശിലെയും ജനങ്ങള് തമ്മിലുള്ള ബന്ധം സ്നേഹവും കുടുംബ വികാരങ്ങളും നിറഞ്ഞതാണ്. ബം ാദേശിന്റെ വികസനം തീര്ച്ചയായും ഇന്ത്യയെ സംബന്ധിച്ചിടത്തോളം സന്തോഷത്തിന്റെ വിഷയമാണ്, എന്നാല് അത് ഞങ്ങള്ക്ക് പ്രചോദനത്തിന്റെ ഉറവിടം കൂടിയാണ്. പ്രധാനമന്ത്രി ഷെയ്ഖ് ഹസീനബംഗ്ലാദേശിന്റെ വികസനത്തിന് വളരെ ഉയര്ന്ന ലക്ഷ്യങ്ങള് നിശ്ചയിച്ചിട്ടുണ്ട്. 2021-ഓടെ ബംഗ്ലാദേശിനെ ഒരു ഇടത്തരം വരുമാനമുള്ള രാജ്യമാക്കാനും 2041-ഓടെ വികസിത രാജ്യമാക്കാനുമുള്ള അവരുടെ കാഴ്ചപ്പാട് അവര് സാക്ഷാത്കരിക്കുന്നത് ഞങ്ങള്ക്ക് അഭിമാനകരവുമാണ്.
ആദരണീയരെ,
ഇന്തോ-ബംഗ്ലാ ബന്ധത്തിന്റെ ഷൊനാലി അദ്ധ്യായത്തിനായി കഴിഞ്ഞ അഞ്ച് വര്ഷമായി നിങ്ങളോടൊപ്പം പ്രവര്ത്തിക്കാന് കഴിഞ്ഞത് എന്റെ വലിയ അനുഗ്രഹമായി ഞാന് കരുതുന്നു. കഴിഞ്ഞ അഞ്ച് വര്ഷത്തെ രീതി നമുക്ക് അഭിമാനകരമായിരുന്നു; വരുന്ന അഞ്ച് വര്ഷത്തിനുള്ളില് നമ്മുടെ ഉഭയകക്ഷി ബന്ധം കൂടുതല് ഉയരങ്ങളിലേക്ക് ഉയരുമെന്ന് എനിക്ക് വലിയ ആത്മവിശ്വാസമുണ്ട്. ഇത് എന്റെ വിശ്വാസം മാത്രമല്ല, പ്രതിബദ്ധതയുമാണ്. എന്റെ ഈ വിശ്വാസം ഇന്ന് കൂടുതല് ദൃഢമായിരിക്കുന്നു, എന്തെന്നാല് ബംഗ്ലാദേശില് നിന്ന് ഇവിടെയെത്തിയ നിരവധി യുവ എം.പിമാരെയും നേതാക്കളെയും കാണാന് ഇന്ന് എനിക്ക് അവസരം ലഭിച്ചു. അവരുടെ പ്രതിഭയിലും കഠിനാദ്ധ്വാനത്തിലും ഇന്ത്യ-ബംഗ്ലാ ബന്ധങ്ങളുടെ ശോഭനമായ ഭാവി ഞാന് കാണുന്നു.
ഇന്ത്യ-ബംഗ്ലാദേശ് സൗഹൃദം എന്നും നിലനില്ക്കട്ടെ!
വളരെയധികം- വളരെയധികം നന്ദി.
--ND--
(Visitor Counter : 42